Diari Oficial de la Generalitat Valenciana


Sumari del DOGV 4959, del 04-03-2005 (2005/2365)

RESOLUCIÓ de 28 de febrer de 2005, de la Direcció General d'Administració Autonòmica, per la qual es modifiquen les dates de cessament i presa de possessió derivades dels concursos de mèrits núm. 08/2004 i 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/2365


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 28 de febrer de 2005, de la Direcció General d'Administració Autonòmica, per la qual es modifiquen les dates de cessament i presa de possessió derivades dels concursos de mèrits núm. 08/2004 i 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries. [2005/2365]
  
Per sengles resolucions de data 11 de febrer de 2004, de la Direcció General Administració Autonòmica, publicades en el DOGV núm. 4.696, de data 20 de febrer de 2004, es van convocar respectivament els concursos de mèrits números 08/2004 i 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries.
  
Per resolució de 19 de juliol de 2004, de la Direcció General d'Administració Autonòmica, publicada en el DOGV núm. 4808, de 29 de juliol del 2004, s'amplia en sis mesos el termini de resolució dels susdits concursos de mèrits.
  
Per sengles resolucions de data 16 de febrer de 2005, de la Direcció General d'Administració Autonòmica, publicades en el DOGV núm. 4.949, de 18 de febrer de 2005, s'adjudiquen les destinacions als participants en els esmentats procediments. En els apartats corresponents als cessament i preses de possessió, es disposa respecte del cessament, que el personal que ocupa un lloc de treball i ha obtingut destinació en el present concurs, cessarà d'ofici el dia 14 de març de 2005 i, igualment, cessarà d'ofici el mateix dia, el personal que estiga ocupant un lloc de treball que haja sigut adjudicat. Igualment, s'establix com a data de presa de possessió el dia 15 de març de 2005.
  
L'elevat nombre de concursants i de llocs convocats, comporta que l'adjudicació dels llocs derive en un complex conjunt de procediments que afecta una pluralitat de destinataris, i que s'han de tramitar de forma conjunta i simultània per part de totes les conselleries i organismes als quals estan adscrits els llocs que es van oferir. En conseqüència, per raons organitzatives i d'eficàcia en el procediment a realitzar, cal ajornar els dies previstos de cessament i presa de possessió.
  
En conseqüència, i en l'exercici de les competències atribuïdes per l'art. 14 del Decret 181/2004, d'1 d'octubre, del Consell de la Generalitat, pel qual s'aprova el Reglament Orgànic de Funcionament de la conselleria de Justícia i Administracions Públiques, resolc:
  
Primer
  
Deixar sense efecte les dates de cessament i presa de possessió que es van disposar en les resolucions de data 16 de febrer de 2005, de la Direcció General d'Administració Autonòmica, per les quals s'adjudicaven les destinacions als participants en els concursos de mèrits números 08/2004 i 09/2004, per a la provisió de llocs de treball de naturalesa funcionarial, sector administració general, grups A i A/B, caps de secció i nivells 24 de distintes conselleries (DOGV núm. 4.949, de 18 de febrer de 2005).
  
Segon
  
Les noves dates de cessament i presa de possessió són les següents:
  
Cessament. El personal que ocupa un lloc de treball i ha obtingut destinació en els concursos de mèrits 08/2004 i 09/2004, cessaran d'ofici el dia 14 d'abril de 2005.
  
Igualment, cessarà d'ofici el 14 d'abril de 2005, el personal que estiga ocupant un lloc de treball adjudicat en els esmentats concursos.
  
Presa de possessió. L'acte de presa de possessió, tindrà lloc el dia 15 d'abril de 2005, a les 11 hores, en les seus següents, segons la província en la qual hagen obtingut destinació:
  
a) Direcció Territorial de la Conselleria de Justícia i Administracions Públiques a Alacant, C/ Doctor Gadea, núm. 10-2a, 03265 Alacant.
  
b) Direcció Territorial de la Conselleria de Justícia i Administracions Públiques a Castelló, C/ Major, 78, 12307 Castelló de la Plana.
  
c) Direcció General d'Administració Autonòmica, C/ Miquelet núm. 5, 2a, 46020 València.
  
Els efectes administratius i econòmics de la presa de possessió seran del 15 d'abril de 2005.
  
Tercer. Recursos
  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i també amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar de l'endemà al de la publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos a comptar de l'endemà al de la publicació de la present resolució.